‘จีน’ดีเดย์อีก3ปีใช้4จี เปิดลองใช้แล้ว7เมือง
จีนลั่นอีก 3 ปี ได้ใช้ 4จี แน่นอน
21 ส.ค. 2554

จีนลั่นอีก 3 ปี ได้ใช้ 4จี แน่นอน
เหมี่ยวเหว่ย รัฐมนตรีอุตสาหกรรมและเทคโนโลยีสารสนเทศของจีน เปิดเผยเมื่อวันที่ 11 มี.ค. ว่า จีนมีแผนที่จะเปิดให้บริการเทคโนโลยี 4จี ทั่วประเทศในปี 2557 ซึ่งจะช่วยผลักดันให้ระบบการส่งข้อมูลออนไลน์ของจีนล้ำหน้าและรวดเร็วมากขึ้น
ถือเป็นครั้งแรกที่จีนได้ประกาศถึงกรอบเวลาการใช้เทคโนโลยี 4จี เป็นครั้งแรก ซึ่งเทคโนโลยีดังกล่าวจะช่วยให้ระบบการสื่อสารไร้สายแบบบรอดแบนด์มีความเร็วยิ่งขึ้น 
ที่ผ่านมาจีนพยายามผลักดันให้ระบบ 4จี ของจีนซึ่งเป็นระบบเครือข่ายแบบทีดีแอลทีอี ให้เป็นระบบมาตรฐานของโลกด้วย โดยจีนได้เริ่มการทดสอบใช้แล้วใน 7 เมืองใหญ่ และจะเริ่มให้บริการจริงเมื่อระบบมีความสมบูรณ์ที่สุด
ทั้งนี้ สหภาพโทรคมนาคมระหว่างประเทศของสหประชาชาติ (ไอทียู) ได้ยอมรับระบบทีดีแอลทีอี ของจีนมาตั้งแต่เดือน ต.ค.ปีที่แล้ว 
ด้านไชนา โมบาน ซึ่งเป็นผู้ให้บริการเครือข่ายไร้สายรายใหญ่ที่สุดในโลก เคยกล่าวไว้เมื่อปีแล้วว่า บรรดาผู้ผลิตอุปกรณ์สื่อสารไร้สายทั้งของจีน และต่างประเทศต้องการที่จะเข้าทดสอบระบบ 4จี ดังกล่าวด้วย ไม่ว่าจะเป็นบริษัท แซดทีอี ของจีน หัวเหว่ย เทคโนโลยี โนเกีย ซีเมน และอีริคสัน